Marimjelleslekta

Marimjelleslekta (Melampyrum) er en slekt av ettårige blomsterplanter. Slekta føres nå til snylterotfamilien, men før omveltningene i maskeblomstfamilien hørte slekta til her.  

Marimjellene har motsatte, oftest lansettformede blad, og fireflikede blomsterbeger med samblada, ensymmetrisk krone med underleppe og overleppe. Marimjellene er halvparasitter og sprer sine frø ved hjelp av maur. Når marimjeller tørker om høsten, svartner de.

I Norge er det to svært vanlige arter, stormarimjelle (M. pratense) og småmarimjelle (M. sylvaticum), pluss to svært sjeldne arter: den opprinnelige kammarimjelle (M. cristatum) som har gått sterkt tilbake og er freda, og den innførte blåmarimjelle (M. nemorosum) som trolig er i spredning. 

 Referanser 



 Eksterne lenker 


Kategori:Snylterotfamilien
Kategori:Planter formelt beskrevet i 1753
Kategori:Planter formelt beskrevet av Carl von Linné